b"\n_START_ARTICLE_\nNicol\xc3\xb2 Coret\n_START_SECTION_\n\xc5\xbdivljenjepis\n_START_PARAGRAPH_\nNicolo' de Coret je bil tr\xc5\xbea\xc5\xa1ki \xc5\xa1kof med 1575 in 1591._NEWLINE_Ni ostalo veliko osebnih podatkov o tem \xc5\xa1kofu. Po rodu je bil iz okolice Trenta. Bil je zaupnik in svetovalec nadvojvode Karla, ki ga je visoko cenil in kon\xc4\x8dno imenoval za \xc5\xa1kofa. Spominjamo se ga v glavnem zato, ker je slovel zaradi neizprosnosti, s katero je preganjal protestante. Ker je v Trentu pohvalno \xc2\xbbodpravil problem nove du\xc5\xa1evne kuge\xc2\xab, so ga poslali v na\xc5\xa1e kraje takoj, ko so se pojavili prvi protestanti v Istri in na Kranjskem. Leta 1590 je poro\xc4\x8dal pape\xc5\xbeu, da je na podro\xc4\x8dju, ki mu je bilo zaupano, \xc2\xbbpopolnoma izruval plevel luteranstva\xc2\xab. Kakor zgleda, je tudi v na\xc5\xa1ih krajih delovala inkvizicija, \xc4\x8deprav ni o tem ostalo nobene sledi."